अस्ट्रेलिया बलियो जवाफ दिँदै
अस्ट्रेलियाले इंग्ल्यान्डविरुद्धको पहिलो एसेज टेस्टको शनिबार दोस्रो दिन समाप्त हुँदा बलियो जवाफ दिएको छ । पाहुना टिमले पाँच विकेट गुमाएर ३ सय ११ रन बनाएको छ ।
काठमाडौँ — अस्ट्रेलियाले इंग्ल्यान्डविरुद्धको पहिलो एसेज टेस्टको शनिबार दोस्रो दिन समाप्त हुँदा बलियो जवाफ दिएको छ । पाहुना टिमले पाँच विकेट गुमाएर ३ सय ११ रन बनाएको छ ।त्यसमा उस्मन ख्वाजा उत्कृष्ट १ सय २६ रन बनाएर खेलिरहेका छन् । उनले १४ चौका र दुई छक्का प्रहार गरेका छन् । उनलाई एलेक्स केरीले ५२ रन बनाएर साथ दिइरहेका छन् ।उनीहरूबीच ९१ रनको साझेदारी भइसकेको छ । त्यस अगाडि इंग्ल्यान्डले आफ्नो पहिलो इनिङ्स आठ विकेट गुमाएर ३ सय ९३ रनमा टुंगेको घोषणा गरेको थियो ।